Токантинс

Токантинс () — Бразили варринче вырнаҫнӑ штат. Ҫурҫӗр енче Пара тата Мараньян штатсемпе, тухӑҫ енче Пиауипе Баия, анӑҫ енче Мату-Гросу, кӑнтӑр енче Гояс штатпа чикӗленетТокантинс  в энциклопедии «Вокруг света».. Администраци Палмас хулинче вырнаҫнӑ.

 Этимологи 
Токантинс штачӗн ячӗ, пӗрешкел ятлӑ юханшыв ятӗнчен пулса кайнӑ, тупи чӗлхинчен «тукан  сӑмси» тесе куҫарӑнать.

 Географи 
Штат территорийӗн ытларах пайне Серрадо анлӑ экорегион йышӑнать, ҫапла вара Токантинс Амазонин тропик вӑрманӗсемпе Бразилин курӑк ӑнса ӳсекен тӳремлӗхӗсем хушшинчи чикки пулса тӑрать. Ҫурҫӗртен кӑнтӑралла штат урлӑ Токантинс юханшыв юхса иртет.

 Штат кун-ҫулӗ 
Токантинс, ҫавӑн пекех Рораймӑпа Амапа та, Бразилин чи ҫамрӑк штачӗсенчен пӗри шутланать. Ӑна 1988 ҫулта Гояс штачӗн ҫурҫӗр пайӗнчен уйӑрса йӗркеленӗТокантинс  russobras.com сайтра..

 Халӑх йышӗ 
2010-мӗш ҫулхи ҫырав вӑхӑтӗнче Географипе статистика наци институчӗ (IBGE) пухнӑ сведенисемпе килӗшӳллӗн штатра ҫакӑн пек халӑх пурӑнать:
Тулли халӑх йышӗ1 383 445ҫав шутра:Хула халӑхӗ1 090 106Хула халӑхӗн %78,80Ял халӑхӗ293 339Ял халӑхӗн %21,20Арҫынсем702 424Арҫынсен %50,77Хӗрарӑмсем681 021Хӗрарӑмсен %49,23Халӑх йышлӑхӗ, ҫын/км²4,98Штат халӑх йышӗ ҫӗршывӑн халӑх йышӗн %0,73
Штатри халӑхӑн ытларах пайӗ хутӑш ҫемьесенче ҫуралнӑ: 71 % метиссемпе мулатсем, 24 % — шурӑ, 3 % — негрсем. Штатри тӗп тата практикӑра усӑ куракан пӗртен-пӗр чӗлхе — португал чӗлхи.

 Администрацие йӗркелени 
Администрацине йӗркелес тӗлӗшпе штат 2 мезорегионпа 8 микрорегионран тӑрать. Штатра — 139 муниципалитет.

 Экономика 
Штат экономики ял хуҫалӑхӗ (тырпул ӳстерессипе выльӑх-чӗрлӗх ӗрчетесси) ҫинче никӗсленнӗ. Токантинс лаптӑкӗнче Бразилири чи пысӑк фермӑсенчен пӗри вырнаҫнӑ. Штатра соя, тырӑ тата ытти культурӑсен плантацийӗсем пур.

 Ӑнлантарусем 

 Каҫӑсем 
 Токантинс штачӗн официаллӑ сайчӗ

Категори:Токантинс